Grahamstown

Historie

Grahamstown ble grunnlagt i 1812 som en militær utpost av oberstløytnant John Graham som del av forsøket på å sikre den østlige grensen av britisk innflytelse i Kappkolonien mot xhosaene. Grahamstown vokste i løpet av 1820-årene siden mange nybyggere og deres familier forlot sitt liv som gårdbrukere for å etablere seg i sikrere yrker. I løpet av få tiår ble den Kappkoloniens største by etter Cape Town. Den ble bispesete i 1852.
Rhodes University College ble etablert i Grahamstown i 1904 gjennom en gave fra Rhodes–fondet. Det ble fullverdig universitet i 1951. I dag gir det undervisning i en rekke disipliner til over 6000 studenter.
Da Unionen Sør-Afrika ble etablert, ble Grahamstown High Court en lokal avdeling av den nylig opprettede høyesteretten i Sør–Afrika (under Cape Town). Men etter flere år ble domstolen oppgradert til provinsiell avdeling og en lokal avdeling ble etablert i Port Elizabeth. På lignende vis tjente Grahamstown i visse andre områder av provinsielle myndigheter som et sentrum for Eastern Cape.
Grahamstown ble i 1994 del av den nylig opprettede provinsen iMpuma-Koloni, mens Bhisho ble valgt som provinshovedstad.

Religion

Den anglikanske katedralen til sankt Mikael og sankt Georg er et bispesete i den anglikanske kirke i det sørlige Afrika. Grahamstown har også blant andre katolikker, presbytere, metodister, baptister, Nederduits Gereformeerde Kerk og karismatiske kirker. Der er også møtesteder for hinduer, scientologer, kvekere, Jesu Kristi kirke av siste dagers hellige og muslimer.
Av historiske grunner, særlig den vibrerende evangeliseringen under Grahamstowns glansperiode, er byen hjemstedet for mer enn førti religiøse bygninger, og kallenavnet «City of Saints» har blitt knyttet til Grahamstown. Men der en annen fortelling som kan være kilden for dette kallenavnet.
Det blir sagt at rundt 1846 var der kongelige ingeniører stasjonert i Grahamstown som trengte verktøy. De sendte en beskjed til Cape Town og på om at en sending skulle sendes dem fra militærlagrene. Det kom et svar tilbake, «buy vice locally» (kjøp tvinger lokalt). Svaret var, «no vice in Grahamstown» (ingen tvinger (men betyr også ondskap) i Grahamstown).

Utdannelse, kunst og kultur

Grahamstown har flere institutt, der de viktigste er South African National Library for the Blind, National English Literary Museum, South African Institute for Aquatic Biodiversity (tidligere kjent som JLB Smith Institute), International Library of African Music (ILAM) og Institute for the Study of English in Africa.
Effektene av apartheid påvirker fremdeles bestemmelsene for sekundær utdannelse i byen hvor betydelige forskjeller i eksamensresultatene og den generelle kvaliteten på utdanning eksisterer. Det er en av byens største utfordringer å ta seg av dette problemet.

Observatory Museum

Henry Carter Galpin kjøpte i 1859 et toetasjes etablissement i Bathurst Street for £300. I løpet av de neste 23 årene gjorde han betydelige endringer. Fronten ble elegant dekorert og en kjeller og tre etasjer lagt til på baksiden. Utvikling av taket inkluderte et observatorium som bygningen, Observatory Museum, tok sitt navn fra, og var det eneste camera obscura på den sørlige halvkule.
Galpins blomstrende urmaker og gullsmedbutikk ble drevet av tre av hans syv sønner etter at han døde i 1886. De solgte til Messrs Leader og Krummeck i 1939. Flere forretninger okkuperte første etasje, mens kjelleren og de øverste etasjene ble delt opp i leiligheter.
Mot slutten av 1970–årene var strukturen nedslitt og usikker. Den historiske forbindelsen med identifiseringen av Eureka–diamanten førte til at observatoriet ble kjøpt og restaurert av De Beers Consolidated Mines Limited.
Bygningen ble etterpå erklært som nasjonalmonument og gitt til Albany Museum for å være del av dens historieavdeling. Det ble arrangert utstillinger, og The Observatory Museum ble åpnet av Harry Frederick Oppenheimer som da var styreformann i De Beers den 2. februar 1983.

Festivaler

To store festivaler finner årlig sted i Grahamstown, National Arts Festival i juni/juli og Sasol SciFest i mars. National Arts Festival er den største kunstfestivalen i Afrika, og noen av de ledende talentene i sørafrikansk og internasjonal kunst kommer til Grahamstown under festivalen.

Presse

Grahamstown har den eldste overlevende uavhengige avisa i Sør-Afrika. Grocott's Mail ble grunnlagt i 1870 av Grocott-familien og kjøpte ut en eksisterende avis kalt Grahamstown Journal som stammet fra 1831. For tiden er den en lokalavis drevet av journalistikk- og medieavdelingen ved Rhodes University og har fortsatt sitt opprinnelige navn.
Grocott's Mails hovedkonkurrent er en ukentlig gratisavis kalt Grahamstown This Week, eid av Johnnic Communications. Som et betydelig sentrum for journalistikkutdannelse har Grahamstown også to studentaviser, Activate, som ble etablert i 1947, og Oppidan Press.

Myndigheter

Grahamstown er del av kommunen Makana i distriktet Cacadu.